Nordjysk sparekasse præsenterer halvårs halvårsoverskud

Sparekassen Hvetbo med hovedsæde i Pandrup har fart på. Første halvår giver et overskud, der er 240 pct. højere end tilsvarende periode i 2006. En af effekterne er, at sparekassens 4.800 garanter snart får tilbudt at omsætte deres garantibeviser til aktier i sparekassen. Det samlede garantindskud er 132 mio. kr. Det oplyser sparekassedirektør Jens Gamst Boelskifte. Der har været fremgang over alt det første halve år af 2007. Indlån er steget 13 pct. til 882 mio. kr., udlånet er nået op på 1.152  mio. Det er en fremgang på hele 40 pct. Halvårsregnskabet viser en samlet egenkapital på 396 mio. kr.